Ego Alaydis, ducissa Burgundię, omnibus litteras istas videntibus notum facio quod Pontius Berarz de Grosso Boscho quittavit et bona fide concessit ecclesię Sancti Sequani quicquid juris habebat in Roberto et Stephano de Grosso Boscho, et in suis heredibus in perpetuum habendos et in pace possidendos. Concessit etiam in elemosinam prioratui de Sancto Maximino unam ayminam bladi scilicet medietatem frumenti et aliam medietatem avenę de decima sua et terciis suis de Grosso Boscho annuatim reddendam. In hujus rei testimonium litteris istis ad petitionem utriusque partis sigillum meum apponi feci. Actum anno Gratię M°CC° nono decimo in crastino Sancti Nicholai.